Sir Jackson! De jó, hogy itt vagy!
- Meg akarom köszönni. - Szívesen.
- Azt sem tudod, mit. - De a szívesenre általában továbblépnek.
Ez jó! Meg akarom köszönni, hogy bemutattál Peternek,
aki egy nap a Dragon vállalat jövőjét jelentheti.
Na jó. Elég a kis játékaidból.
- Miféle játék? - Féltékennyé akarsz tenni.
Nem játék. Ennél őszintébb nem is lehetnék.
- Ezt elhiszem. - Akkor ezt hallgasd!
Peter akkuja hatalmas durranás lesz a BioTexpón.
Bemutatjátok a bioakkut? Szerinted ez jó ötlet?
Az, mert Peter nekem dolgozik,
az akku az ő projektje, így az enyém is.
- De még nincs is kész. - Féltékeny vagy.
Nem ezt mondtam.
INSTABIL
Nem tudom, miért foglalkozom még vele. A világ legeszelősebbje.
Ki?
- Szerinted? - Azt hiszem, kell neked egy szabadnap.
Lépjünk le! Menjünk Malibura vagy Ojaiba!
Dolgozom.
Nem gáz. A munkád megvárja, hogy visszaérjünk Ojaiból.
Nem kéne kicsit hajtanod? Majdnem kirúgtak.
Na ja! Egy hajszálon múlt. Átdumálhatjuk az Ojai felé vezető úton.
Nem megyek. Vannak kötelezettségek is a világon.
Nyugi, haver! Nem csak neked vannak kötelezettségeid.
- Bocs! - Szeretnék több kötelezettséget.
Le akarsz nyűgözni? Több felelősséget szeretnél?
Ja. Pontosan.
Hadd vegyek át tőled ezt-azt!
Piszkos ügyleteket, sötét praktikákat, manipulatív dolgokat.
Szerinted mi is az én dolgom pontosan?
Gőzöm sincs, de mi lenne, ha azt mondanám,
hogy hiszek a cég küldetésében, ami a bolygó helyrehozása vagy mi?
Mit szólnál?
Túl sok a dolgom, hogy pátyolgassalak, Georgia.
Tudom, mit gondolsz a pátyolgatásról.
- Más módon mutatom ki a szeretetem. - Aha.
Például?
Mit szólsz ahhoz, hogy mellém szegődhetsz, míg dolgozom,
ha megígéred, hogy észrevétlen maradsz?
Mintha nem is léteznék.
Tudom, hogy ez a leghőbb kívánságod.
Vajon Peter miért hívott össze értekezletet?
- Mondott valamit? - Az értekezletről?
Nem. Szerintem nem. Nekem nem. Nem igazán… Nem tudom.
Talán végre bejelenti az új csoportvezetőt.
Lehet, hogy eljött az én időm.
Sziasztok!
Amint azt többen hallhattátok,
Ellisszel bemutatjuk a bioakkut a BioTexpón.
És hatalmas durranás lesz. Komolyan.
Én pedig… Tökre örülök neki.
Jó srác vagy. Ez nagyon izgalmas,
de nagy rajtunk a nyomás, hogy eredményeket érjünk el,
ami természetesen áthatóbb irányítást igényel.
Ha már ennél a témánál tartunk, Ruby több felelősséget fog kapni.
Csoportvezetőként nekem számol majd be.
Köszönöm, Peter.
Örülök, hogy ebben az új szerepben dolgozhatok veletek,
és learathatom a babérokat a munkátokért.
Peter! Ellis már vár.
- Folytassátok a munkát! - Gratula!
- Kösz! - Király!
Ejha!
- Tudtál róla? - Mondhatni. Az egész annyira…
Nem kell magyarázkodnod.
Mondanod sem kell semmit.
Egy perc múlva adásban vagyunk. Jól vagytok?
- Az új srác kicsit ideges. - Még sosem szerepeltem a tévében.
- Csak rám figyelj! - Maradjatok a forgatókönyvnél!
Nem először csinálom.
A calgaryi rodeón a himnuszt énekeltem.
Aha. Az király!
Üdv a Gyors vagyonban! Donna Marks vagyok.
Egy részvénnyel kezdünk, amit folyamatosan nyomon követünk.
A Dragon vállalat elárulta, hogy nagy bejelentésre készül a BioTexpón.
Természetesen itt van velem a cég vezérigazgatója, Ellis Dragon.
Jó itt lenni, Donna.
És vele jött a Dragon új, izgalmas technológiája mögött álló ragyogó elme is,
Peter Martin, akit egyesek a következő Ellis Dragonnak hívnak.
Szia, Donna! Köszönjük.
Egy működő bioakkumulátor az iparág Szent Grálja.
Olyan innováció ez, ami nemzedékenként egyszer, ha megesik,
és ami megmentheti a gyengélkedő Dragon vállalatot.
- Nem igazán gyengélkedünk. - A részvényárfolyamok 30%-ot estek,
mikor gyújtogatásért kellett felelned.
Az családi ügy volt,
amibe most nem megyek bele,
de azt elmondom, hogy mindent megteszek a családom védelme érdekében.
Egy másik jelentés szerint
elloptad egy alkalmazottad autóját,
mégpedig zavart elmeállapotban.
- Az is családi ügy volt? - Meglehet.
Donna! Meglehetősen régóta követem a munkásságodat,
és óriási rajongód vagyok.
Köszönöm.
És mint rajongód, el kell mondanom, hogy ennél jobb vagy.
- Na, várj egy kicsit! - Nem. Inkább te!
Vájkálsz mások családi drámájában,
mentális problémáiban, hogy virális tartalmat hozz létre,
de ez…
Megmondom én, hogy mi ez. Figyelemelterelés.
Eltereled a figyelmet az igazságról, vagyis hogy lejárt a lítium aksik ideje.
A mobiljaink, az elektromos autóink, az egész életünk fenntarthatatlan
megújuló energia nélkül.
Így van.
Áttérünk a lakáspiacra,
ahol a lakásárak eddig 16%-kal emelkedtek.
Míg a kínálat csökken, a kereslet minden eddiginél magasabb.
Szép volt! Profin kezeltétek.
- Igen? Soknak éreztem magam. - Nem. Remek voltál!
- Ugye, Ellis? - Nem.
Nem volt az.
Annál is jobb volt!
Nagy tapsot Peternek!
Hallottátok. Ő a következő én.
- Öcsém! - Ennyire?
Szédülök.
Jaj! Ledőlsz esetleg az irodádban?
Bocs! Anna! Mutathatok valamit?
Hogyne.
Kísérd Ellist az irodájába! Adj neki vizet!
- És ne nyúlj semmihez! - Rendben.
Hé! Várj csak, górékám!
- Mit gondolsz erről a Peter fickóról? - Semmit.
Az jó.
Szia! Minden rendben?
Igen, persze.
- Köszönöm, Georgia. Ennyi volt. - Nem. Szeretném, ha maradna.
Ő megérti.
Mit akart Peter?
Kissé megijedt. Valami elmebeteg fenyegető e-mailt küldött neki.
Tényleg?
Igen, de semmi baj. Szóltam a biztonságiaknak. Nem aggódnak.
Engem nem fenyegettek.
Ezt megúsztad.
Készüljünk a Bloombergre a konferenciateremben?
Miért nem hagyod Peterre? Őt fenyegetik halálosan.
Tudod, mit? Csinálja ő az összes interjút!
És a BioTexpót.
Peter mindenre képes. Mindenki őt akarja megölni.
Ellis! Honnan jön most ez az egész?
Már nem én vagyok a mozgatórugó. Egy ólomgolyót sem érek.
Tudod, volt idő, nem is olyan régen,
amikor engem akartak megölni.
Azt hittem, örökké fog tartani.
Most min is nosztalgiázunk éppen?
Nem érted, Anna? Tudod, kik kapnak halálos fenyegetést?
Látnokok. A változás hírhozói.
- Szupersztárok. - Szupersztárok.
Lehet, hogy nem is Peternek szánták azt a halálos fenyegetést.
Az is lehet, hogy neked szánták.
Tényleg? Mi a véleményünk?
Valószínűtlen.
Hát, Georgia, lehet, hogy csak megtévesztés,
hogy az erőforrásainkat Peter védelmére összpontosítsuk,
és az igazán fontos nagykutyánkat védtelenül hagyjuk egy támadás esetére.
- Ez elképzelhető. - Nem.
Amúgy Georgiának igaza van.
Miért akarna bárki megölni, ha megölhetik az új Ellist?
Georgia! Beszélhetnénk egy pillanatra?
A munkám nagy része…
Ellis jó kedélyének megőrzése,
még ha a valóság emiatt néha csorbát is szenved.
- Vagyis hazudozol? - Nevezd, aminek akarod!
Imádom! Menjünk vissza! Tanulni akarok a mestertől.
- Az kizárt. - Akkor most büntetsz?
Így mutatom ki a szeretetem.
Azt hittem, jól vagyunk Georgiával, de reggel tuti felbosszantottam.
- Együtt töltöttétek az éjszakát? - Ja. De ez nem…
- Megbocsátottál neki? - Miért?
A kirúgásos dologért.
Megbocsátani neki? Azzal apám próbált zsarolni.
Igen. Csakis. Georgia csak ártatlan áldozat.
Jackson Dragon! Jöjjön velünk!
- Malcolm! - Jackson!
- Ő nem tud segíteni. Gyerünk! - Malcolm! Elvisznek.
Jackson!
Apa! Mi ez az egész?
Nem értem.
Peter kapott egy apró halálos fenyegetést, én viszont utána egy sokkal ijesztőbbet.
Igen?
- Jackson! Hát te? - Szóltam neki a Sárkányölőről.
- Így nevezzük. Az én ötletem. - Szerintem ne zaklassuk fel Jacksont!
Mi mást tehetnék?
Helyre kell hoznom a dolgokat, mielőtt bekövetkezhetne a legrosszabb.
Hát persze.
Fenyegetnek, hogy ne beszélj a bioakkuról?
Ismét egy forradalmi technológiát kínálok az embereknek.
Komoly veszélyt jelentek erre a rendszerre.
Ezért apád egyetlen esélye egy ütős visszatérés a képernyőre.
Nem győzhetnek az őrültek.
A legjobb: felbéreltem egy profit, hogy találja meg a rohadékot.
Tényleg? Akkor mégsem nézzük levegőnek?
Hol a műveleti központ?
Szóval Leslie a profi. Nagyszerű!
Tényleg az? Mert szerintem ez túlnő Leslie képességein.
Valami azt súgja, hogy ez az őrült nem idegen a számunkra.
- Talán az egyik dolgozó. - Erre nem gondoltam.
Érdemes kiterjesztenünk a nyomozást.
Bárki is az illető, a szemébe nézek, és azt mondom:
„Nem száll inunkba a bátorság.”
- Inunkba? Mi? - Elég ebből! Elnök vagyok egy háborúban.
- Ki kell hallgatnom pár embert. - Szabad kezet kapsz.
Ez most rendkívüli helyzet. Hadiállapot van.
Értettem, főnök! Kezdődjék a gyilkos hajsza!
- Most mit csinál? - Mióta sántít?
Ne!
- Ne! Állj! Ezt ne! - Hé!
Ne! Hagyd abba!
- Segíthetek? - Miért tetted?
Mit?
Ügyes! Ez aztán jó móka lesz!
Kiszimatolom, kik az árulók.
- Árulók? - Aha.
Tekints rám emberi szarvasgombavadász disznóként!
- Ez Peter megfenyegetésével kapcsolatos? - Petert fenyegetik?
Őt is megfenyegették? Ez érdekes.
Mondd, Peter kezd a cégnél felértékelődni?
Igen. Azt hiszem.
Nagyon jó volt a Gyors vagyonban.
Szerinted ármánykodik valamiben? Vajon a csúcsra tör?
El tudom képzelni róla.
Egy előléptetéssel kecsegtetett, amit aztán Ruby kapott meg.
Csak mert régi barátok.
Tehát azt mondod, felívelőben a karrierje, és erre a Ruby nevű illetőre hallgat?
Csak ennyit akartam tudni. Köszönöm.
Nincs mit.
Bocs, de maga kicsoda is?
Senki.
Szia! Csak érdekel, hogy jól vagy-e.
Elég ijesztő dolgok zajlanak ma az irodában.
Megbirkózunk vele.
Először Petert fenyegetik, most meg már Ellist is.
Ugyanazon a napon. Nagyon fura!
Együtt jár ezzel a munkával. A világ megváltásával
nyilván rálépsz néhány lábujjra.
Főleg, ha a pénzügyi igazgatónál a valóság néha csorbát szenved.
Ugye, Sárkányölő?
Ellis irányítása néha extrém megoldásokért kiált.
A Sárkányölő kicsit még a szokásosnál is extrémebb.
Értem. Meg kell ijeszteni az öreget, hadd érezze, hogy fontos! Elismerésem!
Köszönöm a megértést.
És mennyire durvulunk be?
Rengeteg ötletem van. Egy rakás ijesztő szarság.
Értékelem az ajánlatot, de a Sárkányölő egyedül dolgozik.
Nocsak, nocsak!
Csak nem Ruby kisasszony?
Én vagyok. Mit óhajt?
Úgy hallom, kijár a gratuláció.
Tessék?
A pajtásod, Lumis szerint fincsi kis előléptetést kaptál.
- Luna. - Nem. Lumis.
- Nem. Luna. - Ki az a Lumis?
Ezt Luna mondta?
Rá legyél dühös!
Várjunk csak! Miért?
Mindegy is. Befolyásos barátaid vannak.
A francba! Mondtam Peternek, hogy ez lesz.
Szóval igaz.
Tényleg jóban vagy Peterrel.
Jómagam igen különleges barátságot ápolok vele.
Talán itt az ideje, hogy mi ketten szövetséget kössünk.
Együtt óriásiak lehetnénk. Te és én.
Bocs, de most el kell mennem… Valahová máshová.
Ellis elégedett az otthoni terapeutájával?
Peter! Végeztél a CNBC-nél?
Igen, de sajnos magamra maradtam.
Rengeteget nyilatkozom. Kéne egy kis segítség.
Szerintem a többi interjúra Ellis is veled tart.
- Már sokkal jobban van. - Állj!
Bocsánat! A Sárkányölő írt egy újabb levelet.
- Az kizárt. - Ki az a Sárkányölő?
Egy őrült rohadék. Nyilvánvalóan.
Hallgassátok!
„Már nem csak a skalpodra hajtok.
Kipusztítom a teljes vérvonaladat.
Kinyírom az egyetlen örökösödet, és bolognaivá trancsírozom.”
Jesszusom!
Ennek a levélnek más a hangvétele. Jóval nyugtalanítóbb és éretlenebb.
- Valaki utánozhatja. - Ugyanolyan papírra írták.
Hiányzik belőle a finomság. Más, mint az első levél volt.
Pontosan.
Valami elpattanhatott nála.
Mintha áttörte volna a korlátait.
Többé nem köti őt semmiféle erkölcs.
Eltökélte, hogy az apa vétkeiért a fiút fogja megbüntetni.
Aha. Értem. Vagyis szárnyalhatok tovább egyedül.
- Felszállás, kapitány! - Oké.
Kerestél?
Jackson! Nem akarlak megijeszteni, de a Sárkányölő most téged vett célba.
Hússzósszá akar passzírozni téged.
Gondolom, rigatoni vagy tagliatelle tészta mellé.
Ezekhez darabos szósz passzol.
- Még jó, hogy nem akarsz megijeszteni. - Szerintem segítsünk Peternek!
Nem rettenthet el egy gyerekes fenyegetés.
Anna! Nem érted, mert nincs gyereked. Készítsük elő a bunkert!
Szerintem arra semmi szükség.
Pontosan. Ne adjunk még időt Leslie-nek, hogy megoldja az ügyet?
Kinek? Nekem? Ja! Igen.
Ha itt maradok, biztonságban leszünk.
Tudjátok. Egy kis ijesztgetés, pár betört koponya,
átalakuló hatalmi struktúrák elemzése, stb.
Két órád van megoldani az ügyet. Ha nem sikerül, elrejtőzünk.
Jó. Az rengeteg idő.
Fel kéne takarítani a hányást.
Te totál meghibbantál!
Na? Ütős kis levelet írtam, mi?
Ellenkezőleg.
A Sárkányölő célja Ellis egójának felturbózása volt,
nem az elsőszülött fia megfenyegetése, hogy egy titkos bunkerbe meneküljön.
De a Sárkányölő szórakozni is szeret.
Nem egy szerencsétlen flótás.
Csak rontottál a helyzeten.
Nem tudsz ellenni itt úgy, hogy közben nem nehezíted meg az életem?
Jól van. Nyugi! Megoldjuk.
Nem láttad Jacksont?
Miért? Elmondod neki, hogy Ellis nem is rúgott ki?
- Mert annak nagyon örülnék. - Mi? Dehogy! Miért zavar?
A titkolózástól kiütéseim lesznek. Már érzem is.
Kend be valamivel, ribi!
Szerintem be kéne vallanod.
- Tudom, jó ember vagy… - Jackson!
- Hova mész? - Valami bunkerbe. Azt hiszem.
Jó, hogy még előtte összefutottunk,
mert bocsánatot szeretnék kérni a hülye viselkedésemért.
- Ja! Nem történt semmi. - De igen. Történt.
Dühös voltam apám miatt, és rajtad töltöttem ki,
ami nincs rendjén, mert nagyon kedvellek téged.
Én is kedvellek.
De… Apropó, Ellis!
Milyen halálos fenyegetés simogatná az egóját,
és adna neki biztonságérzetet, hogy ne kelljen a bunker?
Miért érdekel téged apám egója?
Engem nem érdekel.
A Sárkányölőt viszont igen.
- Mi a fene ütött beléd? - Miről beszélsz?
- Georgia mesélt a levelekről. - Az enyém jobban tetszik neki.
- Aggasztóbbnak neveztem. - Az ugyanaz.
Hogy tehetted ezt?
Tudod, mennyi stressz ér itt engem? Mit tehettem volna?
Azon kívül, hogy halálos fenyegetéseket írogatsz?
Akkor épp nem volt jobb ötletem.
És be is jött volna, ha ez itt nem avatkozik bele.
Csak le akartalak nyűgözni, anyu.
És most mi lesz?
- Hát, az egyetlen kiút, ha megyünk előre. - Ez mégis mit jelent?
Szerintem Georgia valószínűleg
egy harmadik levélre céloz.
Először is adjuk tudtára, hogy nem vagyok veszélyben!
„Úgy döntöttem, megkímélem a fiadat,
úgyhogy felesleges berezelni.”
Úristen! „Felesleges berezelni?”
Akár oda is írhatnád, hogy: „Szeretettel: Anna.”
Ehhez mit szóltok?
„Rákerestem a fiadra.
Habár nagyon kis cuki, apró szívtipró,
mégis kár időt pocsékolni rá,
ezért inkább minden dühömet azon a Dragonon töltöm ki, aki igazán számít.”
- Na? - Én kihagynám, hogy „apró”.
Meg a „cukit” is. Ezektől eltekintve viszont elég ütős.
Szép munka!
Részéről ez áll a legközelebb egy öleléshez.
Igaz, amit Peterről mondanak?
- Micsoda? - Hogy jól szerepelt a Gyors vagyonban.
- Annyira, hogy hamarosan ő lesz a főnök. - Erről nem tudok semmit.
Pedig nekünk tudnunk kell.
Ha Ellis hajója elsüllyed, nem kell nekünk is a lagúna fenekén kikötnünk.
Ugorjunk át Peter mentőcsónakjába, hadd evezzen ki velünk a partra!
Maga nem Ellis terapeutája?
És a saját magam terapeutája is. Én vagyok a legfontosabb páciensem.
Elmondom Ellisnek, mire készül.
Dehogy árulod el!
Ez nagyszerű hír!
Az új levél szerint Jackson nem célpont többé.
Egyedül én vagyok veszélyben.
Erre vágytál.
Mi lenne, ha maradnánk a felszínen, folytatnánk a médiaszereplést,
aztán irány a BioTexpo?
Rendben.
Ez a beszéd!
Megvan az elkövető.
Malcolm, azaz a Sárkányölő.
Nem Malcolm a Sárkányölő. Gyerekkorom óta ismerem.
- Silencio! - Mi a…
Csak alaposan beépült.
Egy hihető sztorit is képes kitalálni,
amelyben engem tüntet fel árulónak.
- Tényleg elárult téged. - Ahogy Leslie megmondta.
Nem vicces. A helyedben nem ugrálnék.
- Mi van? - Miről beszél?
- Ha nem mondod el neki, akkor majd én. - Jól van.
Én találtam ki, hogy Ellis rúgjon ki. Most örülsz?
Apa! Ez igaz?
Nem tűnik ez apróságnak a halálos fenyegetésekhez képest?
- Azok nem léteznek. - És a levelek?
- Anna írta őket. - Csak az elsőt.
A másodikat én írtam. A harmadik meg a közös munkánk gyümölcse.
Ne! Állj le!
De miért?
Annyira magad alatt voltál!
Csak segíteni akartam, hogy összeszedd magad.
Vagy úgy.
Hát… Gratulálok!
Az önbizalmam most a csúcson van.
Ellis!
Jackson! Én…
Ne!
Úgy tűnik, végül megoldottam az ügyet.
Szabadon távozhatsz.
Ugyan!
A francba ezzel!
Igen. Hát…
Mozgalmas nap volt.
Enyhén szólva.
Azért aggódsz egy kicsit?
A fenyegetés miatt.
Az egyetlen valódi fenyegetés miatt.
Nem. Amiatt nem. Csak valami internetes troll lehet.
A biztonságiak szerint Sydney Grossman küldte.
Régen a kollégád volt.
Nem rémlik a neve, de nem is olyan fülbemászó, mint a Sárkányölő.
Nem a csúcsformámat hoztam,
de Ellis és én… Nálunk ez így megy. Ez…
Hát, az is valami.
Elég bonyolult lélek.
Persze. De azért kettőn áll a vásár.
Igazad lehet.
Még egy kört?
Miért is ne?
- Hova mész? - Nem vagyok ütődött, Jackson.
- Elegem van, hogy mégis úgy kezelnek. - Aha. Értem.
De nem gondolod, hogy ebben a viselkedésed is közrejátszik?
Ezt nehéz megmondani. De talán meglelem majd a választ. Odakint.
Valahol útközben.
De az biztos, hogy ez a fickó itt egyre kevésbé tudja, kiben bízhat.
Hát igen. Ismerem az érzést.
És eszedbe ne jusson velem jönni!
Szeretnéd, hogy menjek?
- Most nem kéne egyedül lennem. - Jól van.
A feliratot fordította: Botos János